यहां मनी की अगुआई में मौसम विज्ञान के उपकरणों को डिजाइन करने का प्रोगाम शुरू किया गया। 1960 में मनी की टीम मौसम विज्ञान से जुड़े बारिश नापने वाले, आर्द्रता नापने वाले, तापमान और दबाव नापने वाले उपकरणों समेत लगभग 100 उपकरण बना रही थी। सटीक नापतौल पर ध्यान देने वाली मनी कहती थीं, "गलत मापने से न मापना अच्छा।" मनी भारतीय उपकरणों की सटीकता नापने के लिए विश्व मौसम विज्ञान संगठन के साथ मिलकर काम करती रहीं। इसके बाद मनी सौर विकिरण नापने वाला उपकरण बनाने पर काम करने लगीं। 1964 उनकी अगुआई में भारतीय मौसम विभाग ओजोन नापने के क्षेत्र में सक्रिय हो गया। 1967 में मनी की टीम ने ओजोन का स्तर नापने वाला ओजोनसोंडे नाम का उपकरण बनाया था। ओजोन का स्तर नापने में 1960 से 1990 तक मनी की भूमिका पर उन्हें इंटरनेशनल ओजोन कमिशन ने सम्मानित भी किया था।